Οι κινηματογράφοι IMAX που εδώ και αρκετά χρόνια αποτελούν την κορυφαία επιλογή διεθνώς ως προς την ποιότητα εικόνας και ήχου έφτασαν επιτέλους και στην Ελλάδα.

Η πρώτη κινηματογραφική αίθουσα που φέρει την επίσημη πιστοποίηση IMAX στη χώρα μας είναι έτοιμη και από την Παρασκευή 14 Δεκεμβρίου θα υποδέχεται το κοινό στον πολυκινηματογράφο Cineplexx της Θεσσαλονίκης.

Όσοι έχουν βιώσει την εμπειρία IMAX σε κάποια από τις αίθουσες του εξωτερικού γνωρίζουν ότι είναι ο καλύτερος τρόπος για να δεις μια ταινία σήμερα.

Κορυφαίοι σκηνοθέτες όπως ο Κρίστοφερ Νόλαν έχουν χρησιμοποιήσει ειδικές κάμερες IMAX στις ταινίες τους, ώστε να μεγιστοποιούν την κινηματογραφική εμπειρία, καθώς οι συγκεκριμένες κάμερες καταγράφουν μέχρι και 40% περισσότερη εικόνα από τα υπόλοιπα κινηματογραφικά φορμά.

Συγκεκριμένα οι κάμερες της ΙΜΑΧ, οι οποίες είναι οι υψηλότερης ανάλυσης κάμερες στον κόσμο, χρησιμοποιούν φιλμ 70mm – αποδίδοντας την εικόνα σε δεκαπλάσια ανάλυση από ό,τι αν η λήψη γινόταν με φιλμ 35 mm. Σκηνές που έχουν γυριστεί με αυτό τον τρόπο επεκτείνονται ώστε να γεμίζουν ολόκληρη την οθόνη, επιτρέποντας στους θεατές να δουν περισσότερη εικόνα με

πρωτοφανή ευκρίνεια, διαύγεια, και χρωματική πληρότητα.

Η διαδικασία IMAX's Digital Re-Mastering βελτιώνει στο μέγιστο βαθμό την εικόνα και τον ήχο της ταινίας. Το επαναστατικό σύστημα προβολής αποδίδει ζωντανές και πεντακάθαρες εικόνες, ενώ το ισχυρό ηχοσύστημα αποδίδει ήχο με ακρίβεια laser.

Αλλά και οι ίδιες οι αίθουσες IMAX, είναι σχεδιασμένες με τέτοιο τρόπο, ώστε ο θεατής να τοποθετείται μέσα στην δράση και την εξέλιξη της ταινίας.

Info

IMAX @ Cineplexx

Εμπορικό κέντρο One Salonica (Γιαννιτσών 61 & Κωλέττη 34, Θεσσαλονίκη)

www.cineplexx.gr